Diosesin'Antananarivo (Eklesia Episkopaly Malagasy)
Ny Eklesia Episkopaly Malagasy-Diosesin'Antananarivo dia iray amin'ireo Diosesy enina mandrafitra ny Eklesia Episkopaly Malagasy na ny Fiangonana Anglikana eto Madagasikara, ary koa iray amin'ireo mandrafitra ny Eklesia Anglikana eo amin'ny Ranomasimbe Indiana miombona ao amin'ny Firaisambe Anglikana.

Ny Diosesin’Antananarivo dia isan’ireo diosesy 3 voalohany teto Madagasikara satria dia ny taona 1969 no nizara ho telo ny Diosesy teto Madagasikara, ka ireto avy ireo Eveka nifandimby nitondra izany:

 1969 – 1975 : Jean Marcel
 1976 – 1984 : Ephraim Randrianovona
 1984 – Taona 2005 : Remi Joseph Rabenirina
 Hatramin'ny Taona 2008 : Ranarivelo Samoela Jaona

Ny Diosesin'Antananarivo dia mandrakotra ny faritanin’Antananarivo iray manontolo miatomboka any Anosibe An’Ala ka hatrany Antsirabe ary miatomboka any Mahitsy ka hatrany Ambatondrazaka. Noho izany ny Diosesy dia mizara ho Distrika 11 ka miary paroasy miisa 52. Nanomboka ny taona 2016 dia nozaraina ho Arsidiakoneria telo ny teto amin'ny Diosesin'Antananarivo.

Amin'ny maha Diosesy azy dia ny Katedraly Santa Laurent Ambohimanoro no fiangonana reny ary ny Evêché Ambohimanoro no foibeny.

Rohy ivelany